CELEX: 32013D0146
Language: mt
Date: 2013-03-20 00:00:00
Title: 2013/146/UE: Deċiżjoni ta’ Implimentazzjoni tal-Kummissjoni tal- 20 ta’ Marzu 2013 li tiffissa l-ammont li jirriżulta mill-applikazzjoni tal-aġġustament volontarju fir-Renju Unit għas-sena kalendarja 2013 (notifikata bid-dokument C(2013) 1577)

22.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 82/58
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-20 ta’ Marzu 2013
   li tiffissa l-ammont li jirriżulta mill-applikazzjoni tal-aġġustament volontarju fir-Renju Unit għas-sena kalendarja 2013
   (notifikata bid-dokument C(2013) 1577)
   (It-Test bl-Ingliż biss huwa awtentiku)
   (2013/146/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (1), u b’mod partikolari l-Artikolu 10c(1) tiegħu,
   Billi:
   
               (1)
            
            
               L-Artikolu 10b(1) tar-Regolament (KE) Nru 73/2009 jipprovdi li kwalunkwe Stat Membru li jkun applika l-Artikolu 1 tar-Regolament tal-Kunsill (KE) Nru 378/2007 (2) fir-rigward tas-sena kalendarja 2012 jista’ japplika tnaqqis (minn hawn ‘il quddiem magħruf bħala ‘aġġustament volontarju’) għall-ammonti kollha ta’ pagamenti diretti li għandhom jingħataw fit-territorju tiegħu fir-rigward tas-sena kalendarja 2013. L-aġġustament volontarju għandu jiġi applikat flimkien mal-aġġustament għall-pagamenti diretti pprovdut fl-Artikolu 10a tar-Regolament (KE) Nru 73/2009.
            
         
               (2)
            
            
               L-Artikolu 10b(5) tar-Regolament (KE) Nru 73/2009 jipprovdi li l-Istati Membri jiddeċiedu dwar, u jikkomunikaw lill-Kummissjoni r-rata tal-aġġustament volontarju għat-territorju kollu u, fejn applikabbli, għal kull reġjun u l-ammont totali li għandu jitnaqqas taħt l-aġġustament volontarju għat-territorju kollu u, fejn applikabbli, għal kull reġjun.
            
         
               (3)
            
            
               Ir-Renju Unit iffissa r-rati applikabbli reġjonalment li ġejjin għall-aġġustament volontarju skont l-Artikolu 10b(2) tar-Regolament (KE) Nru 73/2009 u kkomunikahom lill-Kummissjoni:
               
                           Reġjun
                        
                        
                           Ammont ta’ pagamenti diretti li għandhom jingħataw lil bidwi
                           (f’EUR)
                        
                        
                           Rata ta’ aġġustament volontarju
                        
                     
                           l-Ingilterra
                        
                        
                           Inqas minn 5 000 
                        
                        
                           14  %
                        
                     
                           5 000  u iżjed iżda inqas minn 300 000 
                        
                        
                           9  %
                        
                     
                           300 000  u iżjed
                        
                        
                           5  %
                        
                     
                           Wales
                        
                        
                           Inqas minn 5 000 
                        
                        
                           6,5  %
                        
                     
                           5 000  u iżjed iżda inqas minn 300 000 
                        
                        
                           1,5  %
                        
                     
                           300 000  u iżjed
                        
                        
                           0  %
                        
                     
                           l-Iskozja
                        
                        
                           Inqas minn 5 000 
                        
                        
                           9  %
                        
                     
                           5 000  u iżjed iżda inqas minn 300 000 
                        
                        
                           4  %
                        
                     
                           300 000  u iżjed
                        
                        
                           0  %
                        
                     
         
               (4)
            
            
               Ir-Renju Unit ikkomunika lill-Kummissjoni l-ammont totali li għandu jitnaqqas taħt l-aġġustament volontarju fis-sena kalendarja 2013, b’osservazzjoni tal-massimu ffissat fl-Artikolu 10b(3) u skont l-Artikolu 10b(5)(b) tar-Regolament (KE) Nru 73/2009.
            
         
               (5)
            
            
               Għalhekk jeħtieġ li jiġi ffissat l-ammont li jirriżulta mill-applikazzjoni tal-aġġustament volontarju fir-Renju Unit,
            
         ADOTTAT DIN ID-DEĊIŻJONI:
   Artikolu 1
   L-ammont totali li jirriżulta mill-aġġustament volontarju fir-Renju Unit fis-sena kalendarja 2013 huwa ta’ EUR 296,3 miljun.
   Artikolu 2
   Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
   
      Magħmul fi Brussell, l-20 ta’ Marzu 2013.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 30, 31.1.2009, p. 16.
   
      (2)  ĠU L 95, 5.4.2007, p. 1.